《送新知永州陈秘丞瞻赴任》
宋代·刘骘

秋风清紧雁初飞，半醉摇鞭出帝畿。
名郡又分红旆去，故乡重见锦衣归。
剖符虽暂宣皇泽，视草终须直紫微。
从此南轩多倚望，好诗芳信莫教稀。

作者简介：刘骘，潭州长沙（今属湖南）人，一作湘乡人（《湖南通志》卷一三四）。太宗雍熙二年（九八五）进士，除潭州教授（同上书）。真宗咸平二年（九九九）以秘书丞直集贤院（《宋会要辑稿》选举三一之二四）。六年，出知衡州。大中祥符元年（一○○八），责监涟水军商税。二年，知道州（《永州府志》卷一一）。今录诗八首。